Bodoland रादाब :पाटगाव कक्राझार, 21 मार्च 2021:- पाटगाव गोजौ फरायसालिनि गेलेग्रा फोथाराव सानसेनि हाबाफारिजों पाटगाव आनसलिक गावनबुरा गौथुमनि सेथि बा बोसोरारि जथुम्माया दिनै फुंनिफ्राय लानानै आफादनि फिरफिला उरायहोनायफ्राय लानानै मुंख्लंफोरनि मुंआव बिबार बाउनाय थान्दै मेलजों लोगोसे सान्जौफु 12 रिंगानिफ्राय लानानै मोनसे मेहेरगोसा गेवलां मेल सामलायनायनि गेजेरजों खुंफुंलांजायो। गेवलां मेलनि हाबाफारिजों लोगोसे पाटगाव दख’रा गाँवबुरा गौथुमजों सुजुना दिहुन्जानाय ‘गाँवबुरा’ (The Gaonburah)मुंनि सेथि बिसान खुगा लाइसिखौबो गौथुमनि गायसनगिबि बोसोनगिरि नारायन सनद्र बसुमतारीनि आखायजों बेखेवना होयो। मख’नो गोनांदि इं 2004 माइथायनि मार्च दाननि 21 अक्टखालि दाफुंनानै लाजानाय पाटगाव दख’रा गावनबुरा गौथुमा दिनैसिम 18 बोसोराव आगान होबायब्लाबो दिनैसो गिबि खेबनि थाखाय आफादनि जथुम्माखौ खुंजेन्नो हादों। बे हाबाफारियाव मिरु गावबुरा गौथुमनि आफादगिरि मुस्रि धनन्जय ब्रह्म बिथांआ गाहाइ आलासि महरै बाहागो लादों लोगोसे कक्राझार जिल्ला गावबुरा गौथुमनि आफादगिरि बिरहां मुसाहारी बिथाङाबो मेल बेखेवगिरि महरै बाहागो लायो।